**Správa HK obce o výsledku kontroly**

**stavu a vývoja dlhu obce Gemerská Panica k 31.12.2024**

V súlade s plánom kontrolnej činnosti na I. polrok 2025 a podľa ustanovenia § 17 ods. 15 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov vykonal som kontrolu stavu a vývoja dlhu obce Gemerská Panica.

Kontrolované obdobie: k 31.12.2024

Kontrolovaný subjekt: Obec Gemerská Panica

Predmet a cieľ kontroly: overiť, či sú dodržané pravidlá používania návratných zdrojov financovania podľa zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (ďalej len ,,zákon č. 583/2004 Z. z.“).

Výsledok kontroly:

Kontrola dodržiavania pravidiel prijímania a používania návratných zdrojov financovania.

Posúdenie stavu a vývoja dlhu bolo vykonané na základe kritérií uvedených v § 17 zákona č. 583/2004 Z. z. o rozpočtových pravidlách územnej samosprávy. Konštatujem, že finančné a účtovné výkazy poskytli dostatočné informácie o skutočnom stave záväzkov z prijatých návratných zdrojov financovania (FIN 4-04 a FIN 5-04 , finančný výkaz FIN 6-04 poskytuje informácie o zostatku na bankových účtoch a záväzkoch po lehote splatnosti).

Podmienky použitia návratných zdrojov financovania sú zadefinované v § 17 ods. 2 zákona o rozpočtových pravidlách územnej samosprávy: návratné zdroje financovania možno použiť len na úhradu kapitálových výdavkov, výnimočne možno návratné zdroje financovania použiť aj na vyrovnanie časového nesúladu medzi príjmami a výdavkami bežného rozpočtu v priebehu rozpočtového roka, za podmienky, že tieto budú splatené do konca rozpočtového roka z príjmov bežného rozpočtu.

Na základe ustanovenia § 17 ods. 14 zákona č. 583/2004 Z.z. o rozpočtových pravidlách územnej samosprávy v znení neskorších predpisov som preverila dodržanie podmienok pre prijatie návratných zdrojov financovania pred ich prijatím. Porušenie podmienok na prijatie návratných zdrojov financovania obcou je hlavný kontrolór obce povinný bezodkladne oznámiť ministerstvu financií.

Obce musia tiež dodržiavať aj osobitné ustanovenia pre územnú samosprávu v [čl. 6 ods. 1 a 2 ústavného zákona o rozpočtovej zodpovednosti](https://www.vssr.sk/main/goto.ashx?t=27&p=3850945-3850946&f=2).

Z týchto osobitných ustanovení je dôležité upozorniť na uplatnenie sankcie podľa [čl. 6 ods. 3 a 4 ústavného zákona o rozpočtovej zodpovednosti](https://www.vssr.sk/main/goto.ashx?t=27&p=3850947-3850948&f=2) v prípade neplnenia obmedzenia pri prijímaní návratných zdrojov financovania v zmysle zákona č. [583/2004 Z. z.](https://www.vssr.sk/main/goto.ashx?t=26&p=1021871&f=3) o rozpočtových pravidlách územnej samosprávy. Ak celková suma dlhu obce dosiahne 60 % skutočných bežných príjmov predchádzajúceho rozpočtového roka a viac, obec budú povinní zaplatiť pokutu, ktorú ukladá ministerstvo financií, a to vo výške 5 % z rozdielu medzi celkovou sumou dlhu a 60 % skutočných bežných príjmov predchádzajúceho rozpočtového roka.

Tieto zákonné postupy sa nebudú realizovať 24 mesiacov od prvého mesiaca, ktorý bude nasledovať po mesiaci, v ktorom sa uskutočnilo ustanovujúce zasadnutie zastupiteľstva, a v prípadoch, ktoré bližšie vymedzuje čl. 5 ods. 11 a 12 a čl. 12 ods. 10 a 11 ústavného zákona č. 493/2011 Z. z. o rozpočtovej zodpovednosti.

 Obec v zmysle ustanovenia § 17 ods. 6 zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v z.n.p., môže na plnenie svojich úloh prijať návratné zdroje financovania, len ak:

1. celková suma dlhu obce neprekročí **60%** skutočných bežných príjmov predchádzajúceho rozpočtového roka a
2. suma splátok návratných zdrojov financovania, vrátane úhrady výnosov a suma splátok záväzkov z investičných dodávateľských úverov neprekročí v príslušnom rozpočtovom roku **25 %** skutočných bežných príjmov predchádzajúceho rozpočtového roka znížených o prostriedky poskytnuté v príslušnom rozpočtovom roku obci z rozpočtu iného subjektu verejnej správy, prostriedky poskytnuté z Európskej únie a iné prostriedky zo zahraničia alebo prostriedky získané na základe osobitného predpisu.
3. **Výpočet dlhu obce podľa § 17 ods.6 písm. a) zákona č. 583/2004 Z. z.:**

|  |  |
| --- | --- |
| **Text** | **Suma v EUR** |
| **Bežné príjmy z finančného výkazu FIN 1-12 k 31.12.2023:** |  |
| * bežné príjmy obce
 | 400 378,86 |
| **Úhrn bežných príjmov obce a RO k 31.12.2023** | **400 378,86** |
| **Celková suma dlhu obce podľa §17/7 k 31.12.2024:** |  |
| * zostatok istiny z bankových úverov,
 | 43 671,87 |
| **Celková suma dlhu obce podľa §17/7 k 31.12.2024** | **43 671,87** |
| **Do celkovej sumy sa nezapočítavajú záväzky podľa §17/8:** |  |
| * z úverov zo ŠFRB
 | 0,00 |
| **Spolu suma záväzkov, ktorá sa nezapočíta do celkovej sumy dlhu obce** | **0,00** |
| **Celková suma dlhu obce upravená podľa §17/8 k 31.12.2024** | **43 671,87** |

|  |  |  |
| --- | --- | --- |
| **Celková suma dlhu obce upravená podľa §17/8 k 31.12.2024** | **Úhrn bežných príjmov obce a RO k 31.12.2023** | **Dlh obce****§ 17 ods.6 písm. a)** |
| 43 671,87 | 400 378,86 |  **10,90 %** |

Zákonná podmienka podľa § 17 ods.6 písm. a) zákona č.583/2004 Z. z. **bola splnená.**

1. **Výpočet dlhovej služby obce podľa § 17 ods.6 písm. b) zákona č. 583/2004 Z. z.:**

|  |  |
| --- | --- |
| **Text** | **Suma v EUR** |
| **Bežné príjmy z finančného výkazu FIN 1-12 k 31.12.2023:** |  |
| * bežné príjmy obce
 | 400 378,86 |
| **Úhrn bežných príjmov obce a RO k 31.12.2023** |  |
| **Bežné príjmy obce a RO znížené/upravené o účelovo určené:** |  |
| * dotácie na prenesený výkon štátnej správy
 | 98 269,54 |
| * dotácie zo ŠR
 |  |
| * dotácie z MF SR ....
 |  |
| **Spolu bežné príjmy obce a RO účelovo určené, o ktoré sa znižujú bežné príjmy k 31.12.2023**  | **98 269,54** |
| **Úhrn upravených bežných príjmov obce a RO k 31.12.2023** | **302 109,32** |
| **Splátky istiny a úrokov z finančného výkazu FIN 1-12 k 31.12.2024 s výnimkou jednorazového predčasného splatenia:**  |  |
| * 821006splátka istiny z krátkodobého bankového úveru
 | 4 140,00 |
| * 651002 splátka úrokov z bankového úveru
 | 2 187,65 |
| **Celková suma ročných splátok istiny a úrokov za rok 2024** | **6 327,65** |

|  |  |  |
| --- | --- | --- |
| **Celková suma ročných splátok istiny a úrokov za rok 2024\*\*** | **Úhrn upravených bežných príjmov obce a RO k 31.12.2023** | **Dlhová služba****§ 17 ods.6 písm. b)** |
| 6 327,65 | 302 109,32 | **2,09 %** |

Zákonná podmienka podľa § 17 ods.6 písm. b) zákona č.583/2004 Z.z. **bola splnená.**

Úverová rezerva obce k 31.12.2024

1. 60 % = 400 378,86 x 0,6 = 240 227,31 EUR
2. 240 227,31 – 43 671,87 = **196 555,44** **EUR**

Splátková rezerva obce k 31.12.2024

1. 25% = 302 109,32 x 0,25 = 75 527,33 EUR
2. 75 537,33 – 6 327,65 =  **69 199,68 EUR**

Vývoj dlhovej služby za roky 2022 až 2024:

|  |  |  |  |  |  |
| --- | --- | --- | --- | --- | --- |
| Rok | Počet obyvateľov | Úver v € | Úver na 1 obyvateľa | Úver + dlhodobé záväzky celkom  | Úver + dlhodobé záväzky na 1 obyvateľa v € |
| 2022 | 583 | 9 248,37 | 15,86 | 10 585,79 | 18,15 |
| 2023 | 580 | 47 849,87 | 82,49 | 49 726,90 | 85,73 |
| 2024 | 578 | 43 671,87 | 75,55 | 46 070,71 | 79,70 |

Záver:

Kontrolou vykonanej inventarizácie návratných zdrojov financovania a úverov a inventarizácie bankových účtov neboli zistené nedostatky. Finančné výkazy poskytujú dostatočné informácie o vykazovaní návratných zdrojov financovania.

Kontrolou stavu vývoja dlhu neboli zistené žiadne nedostatky. Nebolo zistené porušenie zákonných pravidiel prijímania návratných zdrojov financovania.

Správa o výsledku kontroly bola vyhotovená dňa 15.04.2025.

Vyhotovil: Ladislav Kisfaludi - hlavný kontrolór obce

Správu o výsledku kontroly prevzal: Michal Fedor

 ....................

 starosta obce

 V obci Gemerská Panica dňa 19.05.2025 ..........................

 Ladislav Kisfaludi-HK obce